Lae GI of Hart vriendelik | Health24
Posted by: Lo | 2010/03/29
Lae GI of Hart vriendelik
Ek wil net eers se dankie vir die raad.
My vraag gaan oor die hart teken op kos en Lae GI.
My man het cholestrol. EK probeer om altyd te kyk vir die hartjie op kos wat ek koop maar wat ek nie verstaan nie is dat lae GI brood het nie die hartjie op nie. Watter een is dan die beter een?
Die feit dat die spesifieke lae-GI brood nie die Hartmerk vertoon nie, beteken nie dat dit vol vet en cholesterol is nie. Sommige produsente doen net nie aansoek vir die Hartmerk nie. Dus is dit belangrik dat jy ook kyk na ander faktore, soos bv die totale vetinhoud, die versadigde vetinhoud en die cholesterolinhoud van produkte wat jy vir jou man koop. Volgens die nuwe Etiketteringsregulasies wat begin Maart gepubliseer is, is die volgende reëls van toepassing op lae-vet, lae-versadigde vet en lae-cholesterol kosse: 3g totale vet of minder per 100g; 1.5 g versadigde vet per 100g; 20 mg cholesterol per 100g. Kyk dus op die etiket van die lae-GI brood om te sien of dit voldoen aan hierdie voorwaardes, indien wel, dan is dit ook hart-vriendelik.